Avis juridique important

|

31981L0075

Οδηγία 81/75/ΕΟΚ του Συμβουλίου της 17ης Φεβρουαρίου 1981 περί τροποποιήσεως του παραρτήματος ΙΙ μέρος 2 της οδηγίας 72/276/ΕΟΚ «περί προσεγγίσεως των νομοθεσιών των Κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων υφαντικών ινών»

Επίσημη Εφημερίδα αριθ. L 057 της 04/03/1981 σ. 0023 - 0026 Φινλανδική ειδική έκδοση: Κεφάλαιο 13 τόμος 11 σ. 0108  Ισπανική ειδική έκδοση: Κεφάλαιο 13 τόμος 11 σ. 0163  Σουηδική ειδική έκδοση: Κεφάλαιο 13 τόμος 11 σ. 0108  Πορτογαλική ειδική έκδοση : Κεφάλαιο 13 τόμος 11 σ. 0163

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 17ης Φεβρουαρίου 1981  περί τροποποιήσεως του παραρτήματος ΙΙ μέρος 2 της οδηγίας 72/276/ΕΟΚ «περί προσεγγίσεως των νομοθεσιών των Κρατών μελών που αφορούν ορισμένες μεθόδους ποσοτικής αναλύσεως διμερών μειγμάτων υφαντικών ινών»  (81/75/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής (1),  τη γνώμη της Συνελεύσεως (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 71/307/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στις ονομασίες υφαντικών προϊόντων (4), προβλέπει την υποχρεωτική αναγραφή της συνθέσεως των ινών των υφαντουργικών προϊόντων·  ότι, κατ εφαρμογή του άρθρου 13 της οδηγίας 71/307/ΕΟΚ, η οδηγία 72/276/ΕΟΚ του Συμβουλίου της 17ης Ιουλίου 1972 περί προσεγγίσεως των νομοθεσιών των Κρατών μελών, που αφορούν ορισμένες μεθόδους αναλύσεως διμερών μειγμάτων υφαντικών ινών (5) καθορίζει δεκατρείς μεθόδους αναλύσεως που αφορούν τα περισσότερα υφαντουργικά προϊόντα που συντίθενται από διμερή μείγματα και που υπάρχουν στην αγορά·  ότι τα υφαντουργικά προϊόντα που συντίθενται από πολυπροπυλένιο και ορισμένες άλλες ίνες καθώς και τα προϊόντα που συντίθενται από χλωριοΐνες με βάση ομοιοπολυμερές χλωριούχο βινύλιο και ορισμένες άλλες ίνες, που υπόκεινται σε υποχρεωτική αναγραφή που προβλέπεται στην οδηγία 71/307/ΕΟΚ, δεν καλύπτονται από την οδηγία 72/276/ΕΟΚ· ότι πρέπει να καθορισθούν στο εξής οι ενιαίες μέθοδοι αναλύσεως που εφαρμόζονται στα προϊόντα αυτά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Οι ιδιαίτερες μέθοδοι αριθ. 14 και αριθ. 15 που προβλέπονται στο παράρτημα της παρούσας οδηγίας, προστίθενται στο παράρτημα ΙΙ μέρος 2 της οδηγίας 72/276/ΕΟΚ.  Άρθρο 2  1. Τα Κράτη μέλη θέτουν σε ισχύ τις απαραίτητες διατάξεις για να συμμορφωθούν στην παρούσα οδηγία σε προθεσμία ενός έτους από την κοινοποίησή της. Πληροφορούν αμέσως την Επιτροπή.  2. Από της κοινοποιήσεως της παρούσας οδηγίας, τα Κράτη μέλη φροντίζουν να πληροφορήσουν την Επιτροπή, σε εύθετο χρόνο για να της επιτρέψουν να παρουσιάσει τις παρατηρήσεις της, για κάθε σχέδιο διατάξεων νομοθετικής, κανονιστικής ή διοικητικής φύσεως, που σκέπτονται να υιοθετήσουν στον τομέα που ρυθμίζεται από την παρούσα οδηγία.  Άρθρο 3  Τα Κράτη μέλη είναι παραλήπτες της παρούσας οδηγίας.  Έγινε στις Βρυξέλλες, στις 17 Φεβρουαρίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. C 283 της 13. 11. 1979, σ. 4.  (2) ΕΕ αριθ. C 117 της 12. 5. 1980, σ. 80.  (3) ΕΕ αριθ. C 113 της 7. 5. 1980, σ. 35.  (4) ΕΕ αριθ. L 185 της 16. 8. 1971, σ. 16.  (5) ΕΕ αριθ. L 173 της 31. 7. 1972, σ. 1.  ΠΑΡΑΡΤΗΜΑ  ΜΕΘΟΔΟΙ ΠΟΣΟΤΙΚΗΣ ΑΝΑΛΥΣΕΩΣ ΟΡΙΣΜΕΝΩΝ ΔΙΜΕΡΩΝ ΜΕΙΓΜΑΤΩΝ ΥΦΑΝΤΙΚΩΝ ΙΝΩΝ  ΜΕΘΟΔΟΣ αριθ. 14  ΠΟΛΥΠΡΟΠΥΛΕΝΙΟ ΚΑΙ ΟΡΙΣΜΕΝΕΣ ΑΛΛΕΣ ΙΝΕΣ  (Μέθοδος δια ξυλενίου)  1. ΠΕΔΙΟ ΕΦΑΡΜΟΓΗΣ  Αυτή η μέθοδος εφαρμόζεται, μετά την απομάκρυνση μη ινωδών ουσιών, στα διμερή μείγματα ινών:  1) πολυπροπυλένιο (31)  με  2) μαλλί (1), τρίχες ζώων (2 και 3), μέταξα (4), βαμβάκι (5), οξεϊκή κυτταρίνη (17), ίνες χαλκαμμωνίας (19), μοντάλ (20), τριοξεϊκή κυτταρίνη (22), βισκόζη (23), ακρυλό (24), «πολυαμίδιο » η «νάυλον» (28), πολυεστέρας (29) και ίνες υάλου (38).  2. ΑΡΧΗ  Η διάλυση της ίνας προπυλενίου πραγματοποιείται με τη διάλυση μιας ποσότητας γνωστής ξηρής μάζας του μείγματος εντός ξυλενίου σε κατάσταση βρασμού. Το υπόλειμμα συλλέγεται, εκπλύνεται, ξηραίνεται και ζυγίζεται. Η μάζα του διορθώνεται, αν απαιτείται, εκφράζεται σε εκατοστιαία αναλογία της μάζας του μείγματος σε ξηρή κατάσταση. Η επί τοίς εκατό αναλογία του προπυλενίου προκύπτει από τη διαφορά.  3. ΕΞΟΠΛΙΣΜΟΣ ΚΑΙ ΑΝΤΙΔΡΑΣΤΗΡΙΑ (εκτός από εκείνα που καθορίζονται στις γενικές οδηγίες).  3.1. Εξοπλισμός  i) Κωνικές φιάλες, χωρητικότητος τουλάχιστον 200 ml, με εσμυρισμένο πώμα.  ii) Ψυκτήρας ανακυκλώσεως (προσαρμοσμένος σε υγρά σε υψηλό σημείο βρασμού) με εσμυρισμένο στόμιο δυνάμενο να προσαρμόζεται σε κωνικές φιάλες ι).  3.2. Αντιδραστήριο  Ξυλένιο, το οποίο αποστάζει μεταξύ 137° και 142° C.  Σημείωση. Αυτό το αντιδραστήριο είναι πολύ εύφλεκτο και εκπέμπει τοξικές αναθυμιάσεις. Πρέπει να λαμβάνονται προφυλάξεις κατά τη χρήση του.  4. ΤΡΟΠΟΣ ΕΡΓΑΣΙΑΣ  Ακολουθείται η διαδικασία που περιγράφεται στις γενικές οδηγίες και εν συνεχεία εφαρμόζονται τα ακόλουθα :  Στο δοκίμιο, το οποίο τοποθετείται σε κωνική φιάλη, (3.1.ι.) προστίθενται 100 ml ξυλενίου (3.2) ανά γραμμάριο δοκιμίου. Τοποθετείται ο ψυκτήρας (3.1.ii) και φέρεται σε βρασμό επί 3 λεπτά. Το θερμό υγρό μεταγγίζεται αμέσως σε ένα προζυγισμένο χωνευτήριο από πεφρυγμένη ύαλο (βλ. σημ. 1). Η διαδικασία επαναλαμβάνεται δύο ακόμη φορές, χρησιμοποιώντας κάθε φορά 50ml νέου διαλύτη.  Εκπλύνεται το υπόλειμμα που παρέμεινε στη φιάλη διαδοχικά με 30 ml ζέοντος ξυλενίου (δύο φορές), εν συνεχεία δύο φορές με 75 ml κάθε φορά πετρελαϊκού αιθέρος (i-3.2.1 των γενικών οδηγιών). Μετά τη δεύτερη πλύση με πετρελαϊκό αιθέρα, διηθείται το περιεχόμενο της φιάλης μέσω του χωνευτηρίου διηθήσεως και μεταφέρεται το ινώδες υπόλειμμα στο χωνευτήριο με τη βοήθεια μιας συμπληρωματικής μικρής ποσότητας πετρελαϊκού αιθέρα. Ο διαλύτης εξατμίζεται πλήρως. Το χωνευτήριο και το υπόλειμμα ξηραίνονται, ψύχονται και ζυγίζονται. Σημειώσεις:  1) Το χωνευτήριο διηθήσεως στο οποίο διαχωρίζεται το ξυλένιο πρέπει να προθερμαίνεται.  2) Μετά την περάτωση των ανωτέρω διαδικασιών η φιάλη η οποία περιέχει το υπόλειμμα ψύχεται επαρκώς πριν προστεθεί σ' αυτήν ο πετρελαϊκός αιθέρας.  3) Προκειμένου να μειωθούν οι κίνδυνοι της αναφλεξιμότητος και της τοξικότητος για τους χειριστές, πρέπει να χρησιμοποιούνται όργανα εκχυλίσεως εν θερμ  και κατάλληλες μέθοδοι, οι οποίες να παρέχουν ταυτόσημα αποτελέσματα (1).  5. ΥΠΟΛΟΓΙΣΜΟΣ ΚΑΙ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ  Υπολογίζονται τα αποτελέσματα κατά τον τρόπο που περιγράφεται στις γενικές οδηγίες. Η τιμή του «d» είναι 1,00.  6. ΑΚΡΙΒΕΙΑ ΤΗΣ ΜΕΘΟΔΟΥ  Σε ένα ομοιογενές μείγμα υφαντικών υλών, τα όρια εμπιστοσύνης των αποτελεσμάτων που λαμβάνονται με αυτή τη μέθοδο δεν υπερβαίνουν το ±1 για μία στάθμη εμπιστοσύνης 95 %.  ΜΕΘΟΔΟΣ αριθ. 15  ΧΛΩΡΙΟΪΝΕΣ (ΒΑΣΕΙ ΟΜΟΙΟΠΟΛΥΜΕΡΟΥΣ ΧΛΩΡΙΟΥΧΟΥ ΒΙΝΥΛΙΟΥ) ΚΑΙ ΟΡΙΣΜΕΝΕΣ ΑΛΛΕΣ ΙΝΕΣ  (Μέθοδος δια πυκνού θειϊκού οξέος)  1. ΠΕΔΙΟ ΕΦΑΡΜΟΓΗΣ  Αυτή η μέθοδος εφαρμόζεται, μετά την απομάκρυνση μη ινωδών υλών, στα διμερή μείγματα ινών:  1) χλωριοϊνών (25) με βάση ομοιοπολυμερές χλωριούχο βινύλιο (υπερχλωρομένο ή μή)  με  2) βάμβακα (5), οξεϊκή κυτταρίνη (17), ίνες χαλκαμμωνίας (19), μοντάλ (20), τριοξεϊκή κυτταρίνη (22), βισκόζη (23), ορισμένες ακρυλικές ίνες (24), ορισμένες μοντακρυλικές (27), « πολυαμίδιο» η «νάυλον» (28) και πολυεστέρας (29).  Οι σχετικές μοντακρυλικές ίνες είναι αυτές που δίνουν διαυγές διάλυμα δι εμβαπτίσεως σε πυκνό θειϊκό οξύ (πυκνότητος 1,84 σε 20° C).  Αυτή η μέθοδος δύναται να χρησιμοποιηθεί και αντί των μεθόδων αριθ. 8 και αριθ. 9.  2. ΑΡΧΗ  Οι αναφερόμενες ίνες στο σημείο 2 της παραγράφου 1 απομακρύνονται από μία γνωστή ξηρή μάζα του μείγματος δια διαλύσεως σε πυκνό θειϊκό οξύ (πυκνότητος 1,84 σε 20° C). Το υπόλειμμα, αποτελούμενο από χλωριοΐνες, συλλέγεται, εκπλύνεται, ξηραίνεται και ζυγίζεται. Η μάζα του διορθώνεται, αν απαιτείται, εκφράζεται σε εκατοστιαία αναλογία της μάζας του μείγματος σε ξηρή κατάσταση. Η αναλογία του δεύτερου συστατικού προκύπτει από τη διαφορά.  3. ΕΞΟΠΛΙΣΜΟΣ ΚΑΙ ΑΝΤΙΔΡΑΣΤΗΡΙΑ (εκτός από εκείνα που καθορίζονται στις γενικές οδηγίες).  3.1. Εξοπλισμός  i) Κωνικές φιάλες, χωρητικότητος τουλάχιστον 200 ml με εσμυρισμένο πώμα.  ii) Υάλινη ράβδος με πεπλατυσμένο άκρο.  (1) Cf π.χ. ο εξοπλισμός που περιγράφεται στο Melliand, Textilberichte 56 ( 1975 ) σ. 643-645.  3.2. Αντιδραστήρια  i) Θειϊκό οξύ, πυκνό (πυκνότητος 1,84 σε 20° C).  ii) Θειϊκό οξύ, υδατικό διάλυμα περίπου 50 % (m/m) θειϊκού οξέος.  Για την παρασκευή αυτού του αντιδραστηρίου, προστίθεται μετά προσοχής και ταυτόχρονης ψύξεως 400 ml θειϊκού οξέος (πυκνότητος 1,84 σε 20° C) σε 500 ml υδατος. Όταν το διάλυμα αποκτήσει τη θερμοκρασία του περιβάλλοντος, αραιώνεται δι ύδατος στον όγκο του ενός λίτρου.  iii) Αραιό διάλυμμα αμμωνίας.  Διαλύεται με απεσταγμένο ύδωρ 60 ml ενα διάλυμα πυκνής αμμωνίας (πυκνότητος 0,880 g/ml σε 20° C), για την απόκτηση ενός λίτρου.  4. ΤΡΟΠΟΣ ΕΡΓΑΣΙΑΣ  Ακολουθείται η διαδικασία που περιγράφεται στις γενικές οδηγίες και εν συνεχεία εφαρμόζονται τα ακόλουθα:  Το δοκίμιο τοποθετείται στη φιάλη (3. 1. i) και προστίθενται 100 ml θειϊκού οξέος (3. 2. i) ανά γραμμάριο δείγματος.  Εκτίθεται για 10 λεπτά σε θερμοκρασία περιβάλλοντος, ανακινείται από καιρού εις καιρόν το δοκίμιο με τη βοήθεια υάλινης ράβδου. Προκειμένου για ύφασμα ή πλεκτό, τίθεται μεταξύ του τοιχώματος της υάλινης ράβδου και με τη βοήθεια της ράβδου ασκείται ελαφρά πίεση κατά τρόπο ώστε να διαχωρισθεί η διαλυμένη ουσία από το θειϊκό οξύ.  Το υγρό μεταγγίζεται σε ένα προζυγισμένο χωνευτήριο εκ πεφρυγμένης υάλου. Χύνονται εκ νέου εντός της φιάλης 100 ml θειϊκού οξέος (3. 2. i) και επαναλαμβάνεται η ίδια εργασία. Αποχύνεται το περιεχόμενο της φιάλης εντός του χωνευτηρίου και το ινώδες υπόλειμμα παρασύρεται με τη βοήθεια της υάλινης ράβδου. Αν χρειασθεί, προστίθεται ολίγο πυκνό θειϊκό οξύ (3. 2. i) στη φιάλη για να παρασυρθούν τα υπολείμματα των ινών που προσκολλούνται στα τοιχώματα. Αδειάζεται το χωνευτήριο δι αναρροφήσεως, αφαιρείται πλήρως το διήθημα από τη φιάλη ή γίνεται αλλαγή της φιάλης, κατόπιν εκπλύνεται το υπόλειμμα εντός του χωνευτηρίου διαδοχικά με διάλυμα θειϊκού οξέος 50 % (3. 2. ii), με απεσταγμένο ή απιονισμένο ύδωρ (Ι. 3. 2. 3 των γενικών οδηγιών), το διάλυμα αμμωνίας (3. 2. iii) και τελικά εκπλύνεται με απεσταγμένο ή απιονισμένο ύδωρ, αδειάζοντας τελείως το χωνευτήριο δι αναρροφήσεως κατά τη διάρκεια της εργασίας πλύσεως, αλλά μόνον μετά αφήνεται το υγρό να διέλθει με την επίδραση της βαρύτητας.  Ξηραίνεται το χωνευτήριο και τα υπολείμματα ψύχονται και ζυγίζονται.  5. ΥΠΟΛΟΓΙΣΜΟΣ ΚΑΙ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ  Τα αποτελέσματα υπολογίζονται με τον τρόπο που περιγράφεται στις γενικές οδηγίες. Η τιμή του «d» είναι 1,00.  6. ΑΚΡΙΒΕΙΑ ΜΕΘΟΔΟΥ  Επί ομογενούς μείγματος υφαντικών υλών, τα όρια εμπιστοσύνης για τα αποτελέσματα που λαμβάνονται με τη μέθοδο αυτή δεν είναι μεγαλύτερα του ± 1 για μία στάθμη εμπιστοσύνης 95 %.


Avis juridique important

|

31984L0537

Οδηγία 84/537/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των φορητών συσκευών θραύσης σκυροδέματος και αεροσφυρών

Επίσημη Εφημερίδα αριθ. L 300 της 19/11/1984 σ. 0156 - 0170 Ισπανική ειδική έκδοση: Κεφάλαιο 15 τόμος 5 σ. 0099  Πορτογαλική ειδική έκδοση : Κεφάλαιο 15 τόμος 5 σ. 0099  Φινλανδική ειδική έκδοση: Κεφάλαιο 13 τόμος 14 σ. 0116  Σουηδική ειδική έκδοση: Κεφάλαιο 13 τόμος 14 σ. 0116

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των φορητών συσκευών θραύσεως σκυροδέματος και αεροσφυρώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα προγράμματα δράσης των Ευρωπαϊκών Κοινοτήτων στον τομέα του περιβάλλοντος, των ετών 1973 και 1977 (4), υπογραμμίζουν τη σημασία του προβλήματος των ηχητικών οχλήσεων, και ιδίως την ανάγκη επεμβάσεως όσον αφορά τις πηγές που γεννούν τους  μεγαλύτερους θορύβους- ότι οι διαφορές μεταξύ των διατάξεων που ήδη εφαρμόζονται ή αναμένεται να εφαρμοσθούν στα διάφορα κράτη μέλη, όσον αφορά τον περιορισμό της στάθμης ηχητικών εκπομπών των φορητών συσκευών θραύσεως σκυροδέματος και αεροσφυρών, δημιουργεί άνισους όρους  ανταγωνισμού και έχει, ως εκ τούτου, άμεση επίδραση στη λειτουργία της κοινής αγοράς- ότι πρέπει, συνεπώς, να πραγματοποιηθεί στον τομέα αυτό η προσέγγιση των νομοθεσιών που προβλέπεται στο άρθρο 100 της συνθήκης- ότι η οδηγία 84/532/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα υλικά και μηχανήματα εργοταξίου (5) καθόρισε ιδίως τη διαδικασία εξετάσεως τύπου ΕΟΚ- ότι σύμφωνα  με την οδηγία εκείνη πρέπει να καθοριστούν οι εναρμονισμένες προδιαγραφές τις οποίες πρέπει να πληροί κάθε κατηγορία υλικών- ότι η οδηγία 79/113/ΕΟΚ του Συμβουλίου της 19ης Δεκεμβρίου 1978 περί προσεγγίσεως των νομοθεσιών των κρατών μελών περί του προσδιορισμού της ηχητικής εκπομπής των μηχανημάτων και υλικών εργοταξίου (6) όπως τροποποιήθηκε από την οδηγία 81/1051/ΕΟΚ (7),  καθόρισε ιδίως τη μέθοδο η οποία πρέπει να χρησιμοποιείται για να καθοριστούν τα ακουστικά κριτήρια για τις φορητές συσκευές θραύσεως σκυροδέματος και τις αερόσφυρες- ότι, εξάλλου, λόγω της επιπτώσεως που έχει ο θόρυβος τον οποίο εκπέμπουν οι φορητές συσκευές θραύσεως σκυροδέματος και αερόσφυρες στο περιβάλλον και ιδίως στην ποιότητα ζωής και στην υγεία του ανθρώπου πρέπει να μειωθεί προοδευτικά και αισθητά η  επιτρεπτή στάθμη ακουστικής ισχύος των φορητών συσκευών θραύσεως σκυροδέματος και αεροσφυρών- ότι, προκειμένου να περιορισθεί η όχληση που προκαλείται από τον αερομεταφερόμενο θόρυβο τον οποίο εκπέμπουν οι φορητές συσκευές θραύσεως σκυροδέματος και αερόσφυρες, είναι σκόπιμο να μπορέσει να υπαχθεί σε ορισμένους κανόνες η χρησιμοποίηση των φορητών  συσκευών θραύσεως σκυροδέματος και αεροσφυρών σε ορισμένες ζώνες, οι οποίες θεωρούνται ως ιδιαίτερα ευαίσθητες- ότι οι τεχνικές προδιαγραφές πρέπει να προσαρμόζονται γρήγορα στην τεχνική πρόοδο- ότι, προς τούτο, πρέπει να προβλεφθεί η εφαρμογή της διαδικασίας του άρθρου 5 της οδηγίας 79/113/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία εφαρμόζεται όσον αφορά τις επιτρεπόμενες στάθμες ακουστικής ισχύος των συσκευών θραύσεως σκυροδέματος και των αεροσφυρών που χρησιμεύουν για την εκτέλεση εργασιών σε εργοτάξια έργων πολιτικού μηχανικού και σε εργοτάξια  οικοδομών (ονομαζομένων στο εξής "συσκευών").  2. Η παρούσα οδηγία είναι ειδική οδηγία κατά την έννοια του άρθρου 3 παράγραφος 2 της οδηγίας 84/532/ΕΟΚ η οποία αποκαλείται στο εξής "οδηγία-πλαίσιο".   Άρθρο 2  1. Οι αναγνωρισμένοι οργανισμοί χορηγούν βεβαίωση εξέτασης τύπου ΕΟΚ σε κάθε τύπο συσκευής, του οποίου η στάθμη ακουστικής ισχύος των αερομεταφερόμενων θορύβων, μετρούμενη υπό τις συνθήκες που προβλέπονται στο παράρτημα I της οδηγίας  79/113/ΕΟΚ, όπως τροποποιήθηκε από το παράρτημα I της παρούσας οδηγίας, δεν υπερβαίνει την επιτρεπόμενη στάθμη που ορίζεται στον ακόλουθο πίνακα:   "" ID="1">m < 20 kg> ID="2">110> ID="3">108"> ID="1">20 kg  m  35 kg> ID="2">113> ID="3">111"> ID="1">m > 35 kg> ID="2">116> ID="3">114"> ID="1">και συσκευές με ενσωματωμένο κινητήρα εσωτερικής καύσεως"> 2. Κάθε αίτηση βεβαίωσης εξέτασης τύπου ΕΟΚ για ένα τύπο συσκευής όσον αφορά την επιτρεπόμενη στάθμη ακουστικής ισχύος, συνοδεύεται από δελτίο πληροφοριών. Υπόδειγμα του δελτίου αυτού περιλαμβάνεται στο παράρτημα II.  3. Για κάθε βεβαιούμενο τύπο συσκευής ο αναγνωρισμένος οργανισμός συμπληρώνει όλες τις στήλες της βεβαίωσης εξέτασης τύπου ΕΟΚ, υπόδειγμα της οποίας περιλαμβάνεται στο παράρτημα III της οδηγίας-πλαίσιο.  4. Η διάρκεια ισχύος της βεβαίωσης εξέτασης τύπου ΕΟΚ είναι πενταετής. Είναι δυνατόν να παραταθεί για πέντε ακόμη χρόνια, εφόσον η σχετική αίτηση υποβληθεί μέσα στους τελευταίους 12 μήνες πριν από τη λήξη της πρώτης πενταετίας.  Πάντως, μετά το τέλος περιόδου διάρκειας πέντε ετών από την κοινοποίηση της οδηγίας, οι βεβαιώσεις εξέτασης τύπου ΕΟΚ καθίστανται άκυρες, εκτός αν έχουν χορηγηθεί για τις συσκευές που δεν υπερβαίνουν τα ανώτατα όρια στάθμης θορύβου που τίθενται σε ισχύ  κατά την ημερομηνία εκείνη.  5. Κατά παρέκκλιση του άρθρου 19 παράγραφος 1 της οδηγίας-πλαίσιο, συσκευή εφοδιασμένη με πιστοποιητικό συμφωνίας, που καταρτίστηκε με βάση βεβαίωση εξέτασης τύπου ΕΟΚ όσον αφορά τις τιμές της πρώτης περιόδου, δεν μπορεί πλέον να τυγχάνει των  ευεργετημάτων που προβλέπονται στο παρόν άρθρο μετά την πάροδο πεντέμισι χρόνων από την κοινοποίηση της οδηγίας. Η διάρκεια ισχύος πρέπει να αναγράφεται στα σχετικά πιστοποιητικά συμφωνίας.  6. Για κάθε συσκευή θραύσεως που έχει κατασκευαστεί σύμφωνα με τον τύπο που βεβαιώνεται από εξέταση τύπου ΕΟΚ, ο κατασκευαστής συμπληρώνει πιστοποιητικό συμφωνίας, σύμφωνα με το υπόδειγμα που περιέχεται στο παράρτημα IV της οδηγίας-πλαίσιο στις στήλες  που αντιστοιχούν στη βεβαίωση εξέτασης τύπου ΕΟΚ.  7. Πάνω σε κάθε συσκευή κατασκευασμένη σύμφωνα με τον τύπο που έχει βεβαιωθεί με εξέταση τύπου ΕΟΚ πρέπει να αναγράφονται ευκρινώς και ανεξίτηλα ενδείξεις της στάθμης ακουστικής ισχύος σε dB(A) ως προς 1 pW, την οποία εγγυάται ο κατασκευαστής και η  οποία προσδιορίζεται υπό τις συνθήκες που προβλέπονται στο παράρτημα I της οδηγίας 79/113/ΕΟΚ, όπως τροποποιείται από το παράρτημα I της παρούσας οδηγίας. Η ένδειξη θα συνοδεύεται από το σύμβολο ε (έψιλον). Υπόδειγμα της ένδειξης αυτής περιέχεται στο  παράρτημα III της παρούσας οδηγίας.   Άρθρο 3  Τα κράτη μέλη μπορούν να λαμβάνουν μέτρα για να ρυθμίζουν τη χρήση των συσκευών σε ζώνες που θεωρούν ευαίσθητες.   Άρθρο 4  Ο έλεγχος της συμφωνίας των παραγομένων μηχανημάτων προς τον εξεταζόμενο τύπο, ο οποίος προβλέπεται από το άρθρο 12 της οδηγίας-πλαίσιο, πραγματοποιείται σύμφωνα με τις τεχνικές διαδικασίες που καθορίζονται στο παράρτημα IV.   Άρθρο 5  Το Συμβούλιο αποφασίζει ομόφωνα, μέσα σε 18 μήνες, σχετικά με την πρόταση μείωσης της επιτρεπτής στάθμης θορύβου, την οποία θα υποβάλει η Επιτροπή το ταχύτερο και πάντως μέσα σε πέντε χρόνια από την έκδοση της παρούσας οδηγίας.   Άρθρο 6  Με τη διαδικασία που προβλέπεται στο άρθρο 5 της οδηγίας 79/113/ΕΟΚ, θεσπίζονται:  - οι τεχνικές λεπτομέρειες του παραρτήματος IV για τον έλεγχο της συμφωνίας των κατασκευαζόμενων συσκευών προς τον τύπο που έχει εξεταστεί,  - οι τροποποιήσεις οι απαραίτητες για την προσαρμογή των προδιαγραφών των παραρτημάτων στην τεχνολογική πρόοδο.   Άρθρο 7  Τα κράτη μέλη λαμβάνουν όλα τα απαραίτητα μέτρα ώστε οι συσκευές να διατίθενται στο εμπόριο μόνο εφόσον τηρούν τις διατάξεις που προβλέπονται στην παρούσα οδηγία και στην οδηγία-πλαίσιο.   Άρθρο 8  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία κατά την εκπνοή προθεσμίας 18 μηνών από την κοινοποίησή της (8) και ενημερώνουν αμέσως την Επιτροπή  σχετικά.  2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 9  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1984.  Για το Συμβούλιο Ο Πρόεδρος P. BARRY  (1) ΕΕ αριθ. C 82 της 14. 4. 1976, σ. 91.  (2) ΕΕ αριθ. C 76 της 7. 4. 1975, σ. 57.  (3) ΕΕ αριθ. C 263 της 17. 11. 1975, σ. 42.  (4) ΕΕ αριθ. C 112 της 20. 12. 1973, σ. 1 και ΕΕ αριθ. C 139 της 13. 6. 1977, σ. 1.  (5) Βλέπε σ. 111 της παρούσας Επίσημης Εφημερίδας.  (6) EΕ αριθ. L 33 της 8. 2. 1979, σ. 15.  (7) EΕ αριθ. L 376 της 30. 12. 1981, σ. 49.  (8) Η παρούσα οδηγία κοινοποιήθηκε στα κράτη μέλη στις 26 Σεπτεμβρίου 1984.      ΠΑΡΑΡΤΗΜΑ I   ΜΕΘΟΔΟΣ ΜΕΤΡΗΣΕΩΣ ΤΩΝ ΑΕΡΟΜΕΤΑΦΕΡΟΜΕΝΩΝ ΘΟΡΥΒΩΝ ΠΟΥ ΕΚΠΕΜΠΟΝΤΑΙ ΑΠΟ ΤΙΣ ΣΥΣΚΕΥΕΣ ΘΡΑΥΣΕΩΣ ΣΚΥΡΟΔΕΜΑΤΟΣ ΚΑΙ ΤΙΣ ΑΕΡΟΣΦΥΡΕΣ  ΠΕΔΙΟ ΕΦΑΡΜΟΓΗΣ Η παρούσα μέθοδος μετρήσεως εφαρμόζεται στις συσκευές θραύσεως σκυροδέματος και στις αερόσφυρες, που στο εξής αποκαλούνται "συσκευές". Ορίζει τις διαδικασίες δοκιμών για τον καθορισμό της στάθμης ακουστικής ισχύος των μηχανημάτων αυτών εν όψει της  εξέτασης τύπου ΕΟΚ και του ελέγχου πιστότητας.  Οι τεχνικές αυτές διαδικασίες είναι σύμφωνες με τις προδιαγραφές που περιλαμβάνονται στο παράρτημα I της οδηγίας 79/113/ΕΟΚ.  Στις συσκευές αυτές εφαρμόζεται το σύνολο των σημείων του παραρτήματος I της οδηγίας 79/113/ΕΟΚ με τις εξής ιδιαίτερες τροποποιήσεις:  4. ΚΡΙΤΗΡΙΑ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ 4.1. Το ακουστικό κριτήριο για το περιβάλλον των συσκευών εκφράζεται με το επίπεδο ακουστικής ισχύος των συσκευών αυτών.  6. ΣΥΝΘΗΚΕΣ ΜΕΤΡΗΣΕΩΣ 6.1.1. Προσδιορισμός του βάρους της συσκευής Για τον προσδιορισμό του βάρους, η συσκευή πρέπει να είναι εξοπλισμένη όπως για την κανονική λειτουργία της, εκτός από το κρουστικό εργαλείο, το σωλήνα τροφοδοσίας και, ενδεχομένως, το σύνδεσμο του εν λόγω σωλήνα.  6.1.2. Στηρίγματα της συσκευής α) Προκειμένου να εξασφαλιστεί η δυνατότητα τέλειας αναπαραγωγής των δοκιμών, η συσκευή λειτουργεί συνδεδεμένη με κρουστικό εργαλείο πακτωμένο σε κυβικό όγκο σκυροδέματος, ο οποίος τοποθετείται σε τάφρο εντός του εδάφους, της οποίας ο πυθμένας και τα  τοιχώματα κατασκευάζονται από σκυρόδεμα.  β) Για τη διεξαγωγή των δοκιμών επιτρέπεται η παρεμβολή ενδιαμέσου χαλύβδινου τεμαχίου μεταξύ της συσκευής και του εργαλειοφορέα. Το ενδιάμεσο αυτό τεμάχιο πρέπει να επιτρέπει την άκαμπτη σύνδεση μεταξύ τη συσκευής και του εργαλειοφορέα. Το υπόδειγμα  του σχήματος 2 ανταποκρίνεται στις απαιτήσεις αυτές.  6.1.3. Χαρακτηριστικά του όγκου σκυροδέματος Ο εν λόγω όγκος έχει σχήμα κυβικό, με ακμή 0,60 m +- 2 mm, όσο το δυνατόν πιο κανονικό. Κατασκευάζεται από οπλισμένο σκυρόδεμα, το οποίο δονείται τελείως με εμβαπτιζόμενο δονητή σε στρώσεις πάχους 0,20 m το πολύ, προκειμένου να αποφεύγεται υπερβολικός  διαχωρισμός των υλικών.  Η απόσταση μεταξύ του άκρου της συσκευής (χωρίς εργαλείο) και της πλάκας που εξασφαλίζει την ακουστική θωράκιση πρέπει να περιλαμβάνεται μεταξύ 0,10 και 0,20 m.  6.1.4. Σύνθεση του σκυροδέματος Για ένα σάκο 50 kg καθαρού τσιμέντου Πόρτλαντ, κατηγορίας 400 ή ισοδύναμης, χρησιμοποιούνται οι εξής ποσότητες αδρανών:  - 65 λίτρα μη ασβεστολιθικής αδιαβάθμητης άμμου, κοκκομετρικής σύνθεσης από 0,1 έως 5 mm,  - 115 λίτρα μη ασβεστολιθικών σκύρων ποταμού, κοκκομετρικής σύνθεσης από 5 έως 25 mm.  Ο εν λόγω κυβικός όγκος οπλίζεται με ράβδους διαμέτρου 8 mm χωρίς δεσίματα έτσι ώστε κάθε πλαίσιο του οπλισμού να είναι ανεξάρτητο. Στο σχήμα 1 παρατίθεται διάγραμμα του τρόπου κατασκευής.  6.1.5. Εργαλειοφορέας Το εργαλείο που πακτώνεται στον όγκο αποτελείται από κόπανο διαμέτρου τουλάχιστον 178 mm και μέχρι το πολύ 220 mm και εργαλείο στερέωσης όμοιο με αυτά που χρησιμοποιούνται συνήθως με την εξεταζόμενη συσκευή, σύμφωνο με τις συστάσεις ISO.R 1180 και R  1571, αλλά πάντως με επαρκές μήκος για την εκτέλεση της πρακτικής δοκιμής.  Τα δύο αυτά τεμάχια συνδέονται άκαμπτα μεταξύ τους με κατάλληλη μέθοδο. Το εν λόγω εργαλείο πακτώνεται στον όγκο του σκυροδέματος κατά τρόπο ώστε το άνω τμήμα του κόπανου να βρίσκεται σε απόσταση 0,30 m από το επάνω μέρος του όγκου (βλέπε σχήμα 1).  Ο όγκος του σκυροδέματος πρέπει να διατηρεί όλα τα μηχανικά χαρακτηριστικά του, ιδίως σε ό,τι αφορά τη σύνδεση εργαλειοφορέα/σκυροδέματος. Πριν και μετά από κάθε δοκιμή, πρέπει να εξακριβώνεται ότι το εργαλείο που είναι πακτωμένο στο σκυρόδεμα παραμένει  πάντα άκαμπτα συνδεδεμένο μ' αυτό.  6.1.6. Εγκατάσταση του κύβου Ο κύβος εγκαθίσταται σε τάφρο της οποίας ο πυθμένας και τα τοιχώματα καλύπτονται από σκυρόδεμα και η οποία καλύπτεται από πλάκα που εξασφαλίζει την ακουστική θωράκιση, βάρους τουλάχιστον 100 kg/m2 σύμφωνα με το συνημμένο σχήμα 4, έτσι ώστε η άνω όψη της  πλάκας αυτής να βρίσκεται στη στάθμη του εδάφους. Περαιτέρω, και προκειμένου να αποκλεισθεί οποιαδήποτε παρασιτική μετάδοση του ήχου, ο κύβος απομονώνεται από τον πυθμένα και τα τοιχώματα της τάφρου με ελαστικά τεμάχια των οποίων η συχνότητα διακοπής  είναι το πολύ ίση με το ήμισυ του ρυθμού κρούσης της δοκιμαζόμενης συσκευής- ο ρυθμός αυτός εκφράζεται σε κτυπήματα ανά δευτερόλεπτο.  Το άνοιγμα της πλάκας για τη δίοδο του τμήματος του εργαλείου που στερεώνεται στη συσκευή πρέπει να είναι όσο το δυνατόν μικροτέρων διαστάσεων και να φράζεται με ελαστικό σύνδεσμο που να εξασφαλίζει στεγανότητα στη μετάδοση των θορύβων.  6.2. Λειτουργία της ηχητικής πηγής κατά τις μετρήσεις Προκειμένου να εξασφαλιστεί η δυνατότητα αναπαραγωγής των μετρήσεων, όλες οι συσκευές δοκιμάζονται σε κατακόρυφη θέση.  Για τις συσκευές που λειτουργούν με πεπιεσμένο αέρα, ο άξονας του ανοίγματος εξαγωγής του εκτονωμένου αέρα πρέπει να απέχει εξίσου από δύο σημεία μετρήσεων (η άμεση εξαγωγή σε μικρόφωνο παράγει σφάλματα στη μέτρηση που, κατά συνέπεια, πρέπει να  απορριφθεί). Επίσης πρέπει να αποφεύγεται η τοποθέτηση του μικροφώνου μεταξύ της συσκευής και του αεριοφυλακίου εξομάλυνσης των διακυμάνσεων της πίεσης (βλέπε σχήμα 3).  6.2.1. Δεν λαμβάνεται υπόψη.  6.2.2. Στην περίπτωση συσκευών που λειτουργούν με πεπιεσμένο αέρα, η λειτουργία της συσκευής πρέπει να είναι σταθερή από ακουστική άποψη, όπως συμβαίνει κατά τη συνεχή λειτουργία της και σύμφωνα με τις ακόλουθες διατάξεις.  Η συσκευή λειτουργεί με πίεση εργασίας 600 kPa.  Στην περίπτωση που αυτό είναι αδύνατο, στο πρακτικό των δοκιμών θα αναφέρεται η πίεση που χρησιμοποιήθηκε και οι λόγοι που την επέβαλαν.  Κατά τις δοκιμές η πίεση του αέρα πρέπει να μετράται κατά τη διάρκεια της λειτουργίας της συσκευής. Η συσκευή πρέπει να λειτουργεί κανονικά- πρέπει να αποφεύγεται η παρουσία εμποδίων στην εξαγωγή, όπως π.χ. πάγου. Το είδος, η ποιότητα και η ποσότητα του  λιπαντικού που χρησιμοποιείται θα είναι σύμφωνα με τις συστάσεις του κατασκευαστή.  Για τις συσκευές που δεν χρησιμοποιούν ως πηγή ενέργειας τον πεπιεσμένο αέρα, οι συνθήκες δοκιμής θα ανταποκρίνονται στο μέγιστο ρυθμό εργασίας που είναι δυνατόν να επιβληθεί στη συσκευή σε συνεχή λειτουργία, σύμφωνα με τη δήλωση του κατασκευαστή.  Διάταξη της διεξαγωγής των μετρήσεων Οι εν λόγω συσκευές πρέπει να λειτουργούν μόνες, χωρίς χειριστή, με τον εξής τρόπο:  α) η συσκευή πρέπει να λειτουργεί σε κατακόρυφη θέση, επάνω σε διάταξη όπως περιγράφεται στο σημείο 6.1.5, η οποία περιλαμβάνει τμήμα του εργαλείου που στερεώνεται στη συσκευή, με διαστάσεις ανάλογες με το σύστημα στερέωσης του εργαλείου της συσκευής- β) η συσκευή στερεώνεται σταθερά προς τα κάτω με τη βοήθεια ελαστικής διάταξης έτσι ώστε να επιτυγχάνεται σταθερή λειτουργία όμοια με αυτή των κανονικών συνθηκών πραγματικής λειτουργίας, κατά την οποία το εργαλείο βρίσκεται μέσα στο θραυόμενο υλικό, και  πριν από τη θραύση του εν λόγω υλικού- η ελαστική διάταξη είναι δυνατόν να αποτελείται, π.χ., από βαθμονομημένα ελατήρια ή από ελατήρια πεπιεσμένου αέρα.  Ρύθμιση της πίεσης για τις συσκευές Η συσκευή πρέπει να λειτουργεί υπό πίεση 600 kPa ή με την ονομαστική της πίεση, εφόσον αυτή είναι διαφορετική- η πίεση επαληθεύεται στην εισαγωγή του συνδέσμου του σωλήνα τροφοδοσίας που συνοδεύει τη συσκευή (βλέπε σχήμα 3).  Η επαλήθευση της πίεσης μπορεί να γίνεται με μανόμετρο με βελόνα, αλλά δεδομένου του παλμικού χαρακτήρα της λειτουργίας της συσκευής, είναι προτιμότερο να χρησιμοποιηθεί διάταξη που περιλαμβάνει αεριοφυλάκιο εξομάλυνσης των διακυμάνσεων της πίεσης,  χωρητικότητας 50 έως 100 λίτρων, το οποίο τροφοδοτείται από σωλήνα διαμέτρου 19 mm και μήκους 20 mm. Η συσκευή τροφοδοτείται από το αεριοφυλάκιο με σωλήνα διαμέτρου 25 έως 30 mm και μήκους 4,5 m, που συνδέεται με το σύνδεσμο της συσκευής. Το  αεριοφυλάκιο θα απέχει όσο γίνεται περισσότερο από τη συσκευή. Η μέτρηση της πίεσης του αεριοφυλακίου γίνεται από διακλάδωση που βρίσκεται πάνω σ' αυτό.  Η ρύθμιση της πίεσης είναι δυνατόν να γίνεται είτε από τη στρόφιγγα εξόδου του συμπιεστή είτε με βαλβίδα διαφυγής επί του αεριοφυλακίου μέσω ρυθμιζόμενου σιγαστήρα.  Το σχήμα 3 περιγράφει την εν λόγω διάταξη.  6.3. Η περιοχή των δοκιμών πρέπει να έχει ελάχιστη ακτίνα 4 m.  6.4.1. Επιφάνεια μετρήσεως Η χρησιμοποιούμενη κατά τη δοκιμή επιφάνεια μετρήσεως είναι ένα ημισφαίριο. Το κέντρο του ημισφαιρίου είναι η κατακόρυφη προβολή στο ανακλών επίπεδο του γεωμετρικού κέντρου της συσκευής. Η ακτίνα δίνεται από τον εξής πίνακα:   "" ID="1">μικρότερο των 10 kg> ID="2">2 m> ID="3">0,75 m"> ID="1">ίσο ή μεγαλύτερο των 10 kg> ID="2">4 m> ID="3">1,50 m"> 6.4.2.2. Θέση των σημείων μετρήσεως Για όλες τις συσκευές υπάρχουν 12 σημεία μετρήσεως με τις τροποποιήσεις που αναφέρονται στον προηγούμενο πίνακα όσον αφορά την τιμή του z για τα σημεία 1 έως 8.  7. ΠΡΑΓΜΑΤΟΠΟΙΗΣΗ ΤΩΝ ΜΕΤΡΗΣΕΩΝ 7.1.1. Για τις διορθώσεις λαμβάνεται υπόψη μόνον ο θόρυβος βάρους.  8. ΕΠΕΞΕΡΓΑΣΙΑ ΤΩΝ ΑΠΟΤΕΛΕΣΜΑΤΩΝ 8.2. Δεν αφορά την προκειμένη περίπτωση.  8.6.2. Δεδομένου ότι το έδαφος της περιοχής δοκιμών είναι συμπαγές και κατασκευασμένο από σκυρόδεμα ή μη πορώδη άσφαλτο, το σημείο 8.6.2 δεν λαμβάνεται υπόψη και η σταθερά C ισούται με το μηδέν.  8.6.3. Κατά τη διάρκεια των μετρήσεων πρέπει να αποφεύγεται ο σχηματισμός πάγου που χαρακτηρίζει τη λειτουργία των συσκευών πεπιεσμένου αέρα.  9. ΚΑΤΑΓΡΑΦΟΜΕΝΑ ΣΤΟΙΧΕΙΑ Επισυνάπτεται ένα υπόδειγμα εκθέσεων.  ΟΓΚΟΣ ΣΚΥΡΟΔΕΜΑΤΟΣ ΔΟΚΙΜΩΝ Κύβος ακμής 0,60 m, τελείως δονημένος Σύνθεση: 1 σάκος καθαρού τσιμέμτου Πόρτλαντ, κατηγορίας 400 ή ισοδύναμης,  65 λίτρα μη ασβεστολιθικής αδιαβάθμητης άμμου 0,1 έως 5 mm,  115 λίτρα μη ασβεστολιθικών σκύρων 5 έως 25 mm.   Οπλισμοί: o 8 mm χωρίς δεσίματα μεταξύ τους.    ΣΧΕΔΙΑΓΡΑΜΜΑ ΑΡΧΗΣ Ενδιάμεσο τεμάχιο (πρβλ. σημείο 6.1.2)    ΣΧΕΔΙΑΓΡΑΜΜΑ ΤΟΥ ΜΗΧΑΝΙΣΜΟΥ ΠΑΡΟΧΗΣ ΠΕΠΙΕΣΜΕΝΟΥ ΑΕΡΑ    ΔΙΑΤΑΞΗ ΔΟΚΙΜΗΣ    ΠΡΟΣΑΡΤΗΜΑ   ΥΠΟΔΕΙΓΜΑ ΕΚΘΕΣΗΣ ΠΡΑΚΤΙΚΟ ΔΟΚΙΜΗΣ ΣΥΣΚΕΥΗΣ ΘΡΑΥΣΗΣ ΣΚΥΡΟΔΕΜΑΤΟΣ Ή ΑΕΡΟΣΦΥΡΑΣ  1. Θέμα Κατασκευαστής: ...  Μοντέλο: ... Αριθ. ...κατασκευής:  Διαστάσεις: ...  Περιγραφή: ... Βάρος: ...  Συσκευή: με πεπιεσμένο αέρα/υδραυλική/ηλεκτρική/βενζινοκίνητη(1)2. Συνθήκες λειτουργίας 2.1. Για συσκευές με πεπιεσμένο αέρα Πίεση2 λειτουργίας: ... Pa Κατανάλωση αέρα: ... m3/sec.  Ρυθμός κρούσεων: ... κτυπήματα/sec.  Ηχομονωτική διάταξη: ...  2.2. Για υδραυλικές συσκευές Πίεση του υγρού: ... Pa Ρυθμός κρούσεων: ... κτυπήματα/sec.  2.3. Για ηλεκτρικές συσκευές Τάση λειτουργίας: ... V Ρυθμός κρούσεων: ... κτυπήματα/sec.  2.4. Για βενζινοκίνητες συσκευές Ταχύτητα περιστροφής του κινητήρα: ... στροφές/min.  Μάρκα και τύπος του σιγαστήρα (ενδεχομένως ενσωματωμένου): ...  ...  Ρυθμός κρούσεων: ... κτυπήματα/sec.  Ηχομονωτική διάταξη: ...  3. Συνθήκες δοκιμής Βαρομετρική πίεση: ... Θερμοκρασία περιβάλλοντος: ...  Σύνθεση και διαστάσεις του ανακλαστικού επιπέδου: ...  Παρατηρήσεις: ...  4. Εξοπλισμός κατά τη δοκιμή Μικρόφωνο: ... Αριθ. κατασκευής: ...  Ηχόμετρο: ... Αριθ. κατασκευής: ...  Αναλύτης περιοχών συχνότητας: ... Αριθ. κατασκευής: ...  (octave band analyzer) Βαθμονομητής: ... Αριθ. κατασκευής: ...  Διάφορα (πχ. αλεξήνεμο παραπέτασμα ή καταγραφείς): ... Αριθ. κατασκευής: ...  5. Σχεδιάγραμμα όπου εμφαίνονται οι θέσεις του μικροφώνου, ενδεχομένως η κατεύθυνση της εξαγωγής και οι θέσεις των αντικειμένων μεγάλων διαστάσεων που βρίσκονται σε ακτίνα 25 μέτρων από την υπό δοκιμή συσκευή.  6. Ακουστικά στοιχεία:  - εμβαδόν S της επιφάνειας μέτρησης (σε m2) και τιμή 10 λογ10,  - στάθμες ακουστικής πίεσης στα σημεία της μέτρησης,  - μέση στάθμη ακουστικής πίεσης στην επιφάνεια της μέτρησης,  - ενδεχόμενες διορθώσεις (σε dB),  - στάθμη "επιφανειακής" ακουστικής πίεσης LpAm,  - στάθμη ακουστικής πίεσης,  - ενδεχομένως δείκτης διευθυντικότητας και αριθμός του σημείου μέτρησης όπου παρατηρείται το LpAmax,  - φύση του θορύβου:  (ακουστές διακεκριμένες συνιστώσες, ωστικός χαρακτήρας, χαρακτηριστικά εν χρόνω, κλπ.),  - ημέρα και ώρα των μετρήσεων.    (1) Διαγράφονται οι περιττές ενδείξεις.       ΠΑΡΑΡΤΗΜΑ II   ΥΠΟΔΕΙΓΜΑ ΤΟΥ ΔΕΛΤΙΟΥ ΠΛΗΡΟΦΟΡΙΩΝ ΣΧΕΤΙΚΑ ΜΕ ΕΝΑΝ ΤΥΠΟ ΣΥΣΚΕΥΗΣ ΘΡΑΥΣΕΩΣ ΣΚΥΡΟΔΕΜΑΤΟΣ Ή ΑΕΡΟΣΦΥΡΑΣ ΠΟΥ ΠΡΕΠΕΙ ΝΑ ΥΠΟΒΑΛΛΕΤΑI ΓΙΑ ΝΑ ΓΙΝΕΙ ΕΞΕΤΑΣΗ ΤΥΠΟΥ ΕΟΚ  1. Γενικά 1.1. Όνομα και διεύθυνση του κατασκευαστή ...  ...  1.2. Όνομα και διεύθυνση του εξουσιοδοτημένου εκπροσώπου του κατασκευαστή (ενδεχομένως) ...  ...  1.3. Μάρκα (εταιρική επωνυμία) ...  1.4. Εμπορική ονομασία (με τις διάφορες μορφές της, αν υπάρχουν) ...  1.5. Τύπος ...  1.6. Θέση και τρόπος επίθεσης των επιβεβλημένων πινακίδων και επιγραφών ...  2. Βάρος 2.1. Βάρος: ... kg 3. Λειτουργία 3.1. Για συσκευές με πεπιεσμένο αέρα 3.1.1. Πίεση λειτουργίας: ... Pa 3.1.2. Κατανάλωση αέρα: ... m3/sec 3.1.3. Ρυθμός κρούσεων: ... κτυπήματα/sec 3.1.4. Ηχομονωτική διάταξη: ενσωματωμένη (1), πρόσθετη (1) (μάρκα και τύπος) ...  3.2. Για υδραυλικές συσκευές 3.2.1. Πίεση του υγρού ...  3.2.2. Ρυθμός κρούσεων: ... κτυπήματα/sec 3.2.3. Ηχομονωτική διάταξη: ενσωματωμένη (1), πρόσθετη (1) (μάρκα και τύπος) ...  3.2.4. Βάρος ακίνητων τμημάτων ...  3.2.5. Βάρος κινητών τμημάτων ...  3.2.6. Κατανάλωση ενέργειας ανά λεπτό ...  3.3. Για ηλεκτρικές συσκευές 3.3.1. Τάση λειτουργίας: ... V 3.3.2. Ρυθμός κρούσεων: ... κτυπήματα/sec 3.3.3. Ηχομονωτική διάταξη: ενσωματωμένη (1), πρόσθετη (1) (μάρκα και τύπος) ...  3.3.4. Βάρος ακίνητων τμημάτων ...  3.3.5. Βάρος κινητών τμημάτων ...  3.3.6. Κατανάλωση ενέργειας ανά λεπτό ...  3.4. Για βενζινοκίνητες συσκευές 3.4.1. Ταχύτητα του κινητήρα: ... στροφές/min.  3.4.2. Ρυθμός κρούσεων: ... κτυπήματα/sec.  3.4.3. Μάρκα και τύπος του σιγαστήρα ...  3.4.4. Ηχομονωτική διάταξη: ενσωματωμένη (2), πρόσθετη (2) (μάρκα και τύπος) ...  4. Συμπληρωματικά στοιχεία 4.1. Περίγραμμα και κλίμακα του σχεδίου ή φωτογραφία της συσκευής ...  4.2. Διεύθυνση απ' όπου μπορούν να παρασχεθούν τυχόν αναγκαίες συμπληρωματικές πληροφορίες ...  5. Επισυνάπτεται το εμπορικό περιγραφικό τεύχος, εάν υπάρχει.    (1) Διαγράφεται η περιττή ένδειξη.  (2) Διαγράφεται η περιττή ένδειξη.       ΠΑΡΑΡΤΗΜΑ III   ΥΠΟΔΕΙΓΜΑ ΕΝΔΕΙΞΗΣ ΤΗΣ ΣΤΑΘΜΗΣ ΑΚΟΥΣΤΙΚΗΣ ΙΣΧΥΟΣ        ΠΑΡΑΡΤΗΜΑ IV   ΤΕΧΝΙΚΕΣ ΛΕΠΤΟΜΕΡΕΙΕΣ ΤΟΥ ΕΛΕΓΧΟΥ ΤΗΣ ΠΙΣΤΟΤΗΤΑΣ ΤΗΣ ΚΑΤΑΣΚΕΥΗΣ ΠΡΟΣ ΤΟΝ ΤΥΠΟ ΠΟΥ ΕΧΕΙ ΕΞΕΤΑΣΤΕΙ  Ο έλεγχος της πιστότητας της κατασκευής προς τον τύπο που έχει εξεταστεί πραγματοποιείται, ει δυνατόν, δειγματοληπτικά.


Avis juridique important

|

31979L1073

Οδηγία 79/1073/ΕΟΚ της Επιτροπής της 22ας Νοεμβρίου 1979 περί προσαρμογής στην τεχνική πρόοδο της οδηγίας 74/347/ΕΟΚ του Συμβουλίου «περί προσεγγίσεως των νομοθεσιών των κρατών μελών των αναφερομένων στο πεδίο οράσεως και τους υαλοκαθαριστήρες των γεωργικών ή δασικών ελκυστήρων με τροχούς»

Επίσημη Εφημερίδα αριθ. L 331 της 27/12/1979 σ. 0020 - 0023 Φινλανδική ειδική έκδοση: Κεφάλαιο 13 τόμος 10 σ. 0174  Ελληνική ειδική έκδοση: Κεφάλαιο 13 τόμος 9 σ. 0083  Σουηδική ειδική έκδοση: Κεφάλαιο 13 τόμος 10 σ. 0174  Ισπανική ειδική έκδοση: Κεφάλαιο 13 τόμος 10 σ. 0288  Πορτογαλική ειδική έκδοση : Κεφάλαιο 13 τόμος 10 σ. 0288

ΟΔΗΓΙΑ ΤΗΣ ΕΠΙΤΡΟΠΗΣ της 22ας Νοεμβρίου 1979 περί προσαρμογής στην τεχνική πρόοδο της οδηγίας 74/347/ΕΟΚ του Συμβουλίου "περί προσεγγίσεως των νομοθεσιών των Κρατών Μελών των αναφερομένων στο πεδίο οράσεως και τους υαλοκαθαριστήρες των γεωργικών ή  δασικών ελκυστήρων με τροχούς"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών Μελών των αναφερομένων στην αποδοχή των γεωργικών ή δασικών ελκυστήρων με τροχούς(1), ως ετροποποιήθη τελευταίως με την οδηγία ΕΟΚ(2) και ιδίως τα  άρθρα 11, 12 και 13,  την οδηγία 74/347/ΕΟΚ του Συμβουλίου της 25ης Ιουνίου 1974 περί προσεγγίσεως των νομοθεσιών των Κρατών Μελών των αναφερομένων στο πεδίο οράσεως και στους υαλοκαθαριστήρες των γεωργικών ή δασικών ελκυστήρων με τροχούς(3),  την οδηγία 77/536/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών Μελών των αναφερομένων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς(4),  Εκτιμώντας:  ότι, χάρη στην πείρα που απεκτήθη και λαμβανομένων υπόψη των διατάξεων που εθεσπίσθησαν, όσον αφορά στις διατάξεις προστασίας σε περίπτωση ανατροπής οι οποίες επηρεάζουν την εξωτερική εμφάνιση των μερών του άνω τμήματος των ελκυστήρων, η οποία έχει  μεγάλη σημασία για το πεδίο οράσεως, δύνανται να προσαρμοσθούν τώρα στην τεχνολογική πρόοδο οι σχετικές με το πεδίο οράσεως προδιαγραφές- τις ηυξημένες απαιτήσεις ασφαλείας της κυκλοφορίας των γεωργικών ή δασικών ελκυστήρων με τροχούς- ότι τα μέτρα που προβλέπονται στην παρούσα οδηγία είναι σύμφωνα με την γνώμη της επιτροπής για την προσαρμογή στην τεχνολογική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των γεωργικών και δασικών  ελκυστήρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 74/347/ΕΟΚ τροποποιείται ως ακολούθως:  1. Στα άρθρα 2 και 3, οι λέξεις "το πεδίο οράσεως ή" απαλείφονται.  2. Μετά το άρθρο 3, προστίθεται άρθρο 3α που έχει ως ακολούθως:  "Άρθρο 3α 1. Από της 1ης Μαΐου 1980, τα Κράτη Μέλη δεν δύνανται:  - να αρνηθούν, για ένα τύπο ελκυστήρα, την έγκριση ΕΟΚ ή την χορήγηση του εγγράφου που προβλέπεται στο άρθρο 10 παράγραφος 1 τελευταία περίπτωση της οδηγίας 74/150/ΕΟΚ ή την έγκριση από εθνικής πλευράς, ή - να απαγορεύσουν την έναρξη κυκλοφορίας των ελκυστήρων,  εάν το πεδίο οράσεως του τύπου αυτού ελκυστήρα ή ελκυστήρων ανταποκρίνεται στις προδιαγραφές της παρούσας οδηγίας για λόγους αναφερομένους στο πεδίο οράσεως των ελκυστήρων.  2. Aπό 1ης Οκτωβρίου 1980, τα Κράτη Μέλη:  - δεν δύνανται να χορηγούν το έγγραφο που προβλέπεται στο άρθρο 10 παράγραφος 1 τελευταία περίπτωση της οδηγίας 74/150/ΕΟΚ για έναν τύπο ελκυστήρα του οποίου το πεδίο οράσεως δεν ανταποκρίνεται στις προδιαγραφές της παρούσας οδηγίας,  - δύνανται να αρνούνται την έγκριση, από εθνικής πλευράς, ενός τύπου ελκυστήρα του οποίου το πεδίο οράσεως δεν ανταποκρίνεται στις προδιαγραφές της παρούσας οδηγίας.  3. Από 1ης Ιανουαρίου 1983, τα Κράτη Μέλη δύνανται να απαγορεύουν την έναρξη κυκλοφορίας των ελκυστήρων των οποίων το πεδίο οράσεως δεν ανταποκρίνεται στις προδιαγραφές της παρούσας οδηγίας." 3. Το παράρτημα τροποποιείται σύμφωνα με το παράρτημα της παρούσας οδηγίας.   Άρθρο 2  Τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία το αργότερο μέχρι της 30ης Απριλίου 1980. Ενημερώνουν αμέσως επ' αυτού την Επιτροπή.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 22 Νοεμβρίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 84 της 28.3.1974, σ. 10.  (2) ΕΕ αριθ. Ν 205 της 13.8.1979, σ. 17.  (3) ΕΕ αριθ. Ν 191 της 15.7.1974, σ. 5.  (4) ΕΕ αριθ. Ν 220 της 29.8.1977, σ. 1.      ΠΑΡΑΡΤΗΜΑ  Στο σημείο 1.4 να αναγνωσθεί:  Αποτέλεσμα αποκρύψεως της θέας "Με τον όρο "αποτέλεσμα αποκρύψεως της θέας" νοούνται οι χορδές των τομέων του ημικυκλίου οράσεως που δεν είναι ορατές λόγω στοιχείων κατασκευής, π.χ. των ορθοστατών της σκεπής, των σωλήνων αναρροφήσεως αέρος ή εξατμίσεως και του πλαισίου του  αλεξήνεμου." Στο σημείο 2.2.1.1 να αναγνωσθεί:  "Ο ελκυστήρας πρέπει να τοποθετηθεί επί οριζοντίου επιφανείας σύμφωνα με την εικόνα 2. Επί ενός οριζοντίου υποστηρίγματος, διερχομένου εκ του σημείου αναφοράς, τοποθετούνται δύο σημειακές φωτεινές πηγές, π.χ. 2x150 W, 12 V, συμμετρικώς σε σχέση με αυτό  το σημείο αναφοράς και απέχοντας μεταξύ τους 65 mm. Το υποστήριγμα αυτό πρέπει να δύναται να περιστρέφεται γύρω απ' το κέντρο του περί ένα κατακόρυφο άξονα που διέρχεται από το σημείο αναφοράς. Κατά την μέτρηση των αποτελεσμάτων αποκρύψεως της θέας,  πρέπει να προσανατολίζεται έτσι ώστε η γραμμή που ενώνει τις φωτεινές πηγές να είναι κάθετος προς τη γραμμή που ενώνει το στοιχείο που αποκρύπτει την θέα και το σημείο αναφοράς.  Οι επικαλύψεις των σκοτεινών περιοχών (πυρήνες σκιάς) που προβάλλονται επί του ημικυκλίου οράσεως από το στοιχείο της κατασκευής που αποκρύπτει την θέα εξ αιτίας της εναλλασσομένης ή ταυτοχρόνου αφής των φωτεινών πηγών πρέπει να μετρούνται ως αποτέλεσμα  αποκρύψεως της θέας συμφώνως προς το σημείο 1.4 (εικόνα 3)." Στο σημείο 2.2.1.2 να αναγνωσθεί:  "Τα αποτελέσματα αποκρύψεως της θέας δεν πρέπει να υπερβαίνουν τα 700 mm." Στο σημείο 2.2.1.3 να αναγνωσθεί:  "Τα αποτελέσματα αποκρύψεως της θέας που προέρχονται από γειτονικά στοιχεία κατασκευής πλάτους πλέον των 80 mm πρέπει να διευθετηθούν έτσι ώστε μεταξύ των μέσων δύο εξ αυτών των αποτελεσμάτων να υπάρχει απόσταση 2 200 mm τουλάχιστον, μετρούμενη ως χορδή  του ημικυκλίου οράσεως." Στο σημείο 2.2.1.5 να αναγνωσθεί:  "Εκτός του τομέα οράσεως, εν τούτοις επιτρέπονται τα αποτελέσματα αποκρύψεως της θέας που υπερβαίνουν τα 700 mm αλλά δεν υπερβαίνουν 1 500 mm όταν τα στοιχεία κατασκευής που τα προκαλούν δεν δύνανται να έχουν ούτε διαφορετικό σχήμα, ούτε διαφορετική  διευθέτηση: από κάθε πλευρά είναι δυνατόν να υπάρχουν εν όλω είτε δύο αποτελέσματα αποκρύψεως του είδους αυτού, που δεν υπερβαίνουν 700 mm και 1 500 mm αντιστοίχως, είτε δύο αποτελέσματα αποκρύψεως του είδους αυτού απ τα οποία κανένας δεν υπερβαίνει 1  200 mm".  Στο σημείο 2.2.2.1 να αναγνωσθεί:  "Αντί του ελέγχου που προβλέπεται στο σημείο 2.2.1, δύναται να ελεγχθεί μαθηματικώς το αποδεκτό διαφόρων αποτελεσμάτων αποκρύψεως της θέας. Τα σημεία 2.2.1.2, 2.2.1.3, 2.2.1.4, 2.2.1.5, και 2.2.1.6 ρυθμίζουν τη σπουδαιότητα, την κατανομή και τον αριθμό  των αποτελεσμάτων αποκρύψεως της θέας." Στο σημείο 2.5 να αναγνωσθεί:  "Για τον προσδιορισμό των αποτελεσμάτων αποκρύψεως της θέας στον τομέα οράσεως, τα αποτελέσματα αποκρύψεως που οφείλονται στο πλαίσιο του αλεξήνεμου και σε κάθε άλλο εμπόδιο δύνανται, σύμφωνα με τις προδιαγραφές του σημείου 2.2.1.4, να θεωρούνται ως ένα  και μόνο αποτέλεσμα αποκρύψεως, υπό την προϋπόθεση ότι η απόσταση μεταξύ των πλεον προς τα έξω ευρισκομένων σημείων αυτού του αποτελέσματος αποκρύψεως δεν υπερβαίνει τα 700 mm".


title: Οδηγία 2008/113/ΕΚ της Επιτροπής, της 8ης Δεκεμβρίου 2008 , για την τροποποίηση της οδηγίας 91/414/ΕΟΚ του Συμβουλίου ώστε να καταχωριστούν ορισμένοι μικροοργανισμοί ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

text:
               9.12.2008

               EL

               Επίσημη Εφημερίδα της Ευρωπαϊκής Ένωσης

               L 330/6

      ΟΔΗΓΊΑ 2008/113/ΕΚ ΤΗΣ ΕΠΙΤΡΟΠΉΣ

   της 8ης Δεκεμβρίου 2008
   για την τροποποίηση της οδηγίας 91/414/ΕΟΚ του Συμβουλίου ώστε να καταχωριστούν ορισμένοι μικροοργανισμοί ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί (ΕΚ) αριθ. 1112/2002 (2) και (ΕΚ) αριθ. 2229/2004 της Επιτροπής (3) καθορίζουν λεπτομερείς κανόνες για την εφαρμογή του τέταρτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις δραστικές ουσίες οι οποίες αναφέρονται στο παράρτημα της παρούσας οδηγίας.

               (2)

               Με το κανονισμό (ΕΚ) αριθ. 1095/2007 της Επιτροπής (4) προστέθηκε νέο άρθρο 24β στον κανονισμό (ΕΚ) αριθ. 2229/2004 σύμφωνα με το οποίο αν υπάρχουν σαφείς ενδείξεις ότι μια δραστική ουσία μπορεί να αναμένεται ότι δεν έχει βλαβερές συνέπειες στην υγεία των ανθρώπων ή των ζώων ή στα υπόγεια ύδατα ή απαράδεκτη επίδραση στο περιβάλλον, η ουσία αυτή μπορεί να περιληφθεί στο παράρτημα I της οδηγίας 91/414/ΕΟΚ χωρίς να ζητηθεί λεπτομερής επιστημονική γνωμοδότηση από την Ευρωπαϊκή Αρχή για την Ασφάλεια των Τροφίμων (ΕΑΑΤ).

               (3)

               Για τις δραστικές ουσίες που αναφέρονται στο παράρτημα της παρούσας οδηγίας η Επιτροπή, σύμφωνα με το άρθρο 24α του κανονισμού (ΕΚ) αριθ. 2229/2004, εξέτασε τις συνέπειες στην υγεία των ανθρώπων, στην υγεία των ζώων, στα υπόγεια ύδατα και στο περιβάλλον, για ένα φάσμα χρήσεων που προτείνεται από τους κοινοποιούντες, και κατέληξε στο συμπέρασμα ότι οι εν λόγω δραστικές ουσίες πληρούν τις απαιτήσεις του άρθρου 24β του κανονισμού (ΕΚ) αριθ. 2229/2004.

               (4)

               Σύμφωνα με το άρθρο 25 παράγραφος 1 του κανονισμού (ΕΚ) αριθ. 2229/2004, η Επιτροπή έχει υποβάλει σχέδια εκθέσεων ανασκόπησης για τις δραστικές ουσίες που αναφέρονται στο παράρτημα της παρούσας οδηγίας στη μόνιμη επιτροπή για την τροφική αλυσίδα και την υγεία των ζώων, προς εξέταση. Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 11 Ιουλίου 2008 υπό μορφή εκθέσεων ανασκόπησης της Επιτροπής. Σύμφωνα με το άρθρο 25α του κανονισμού (ΕΚ) αριθ. 2229/2004, η Επιτροπή θα ζητήσει από την ΕΑΑΤ να εκδώσει γνώμη σχετικά με τα σχέδια των εκθέσεων ανασκόπησης έως την 31η Δεκεμβρίου 2010 το αργότερο.

               (5)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν τις δραστικές ουσίες οι οποίες αναφέρονται στο παράρτημα της παρούσας οδηγίας ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστούν στο παράρτημα Ι της εν λόγω οδηγίας οι δραστικές ουσίες που αναφέρονται στο παράρτημα της παρούσας οδηγίας, ώστε να εξασφαλίζεται ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτή τη δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (6)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (7)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάζουν τις υφιστάμενες εγκρίσεις φυτοπροστατευτικών προϊόντων που περιέχουν τις δραστικές ουσίες που αναφέρονται στο παράρτημα, ώστε να εξασφαλίζεται ότι ικανοποιούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που αναφέρονται στο παράρτημα I. Τα κράτη μέλη πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ.

               (8)

               Η πείρα από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί μέχρι σήμερα για την τροποποίηση του παραρτήματος I.

               (9)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο στις 31 Οκτωβρίου 2009, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Νοεμβρίου 2009.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο τρόπος πραγματοποίησης αυτής της παραπομπής καθορίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις δραστικές ουσίες οι οποίες αναφέρονται στο παράρτημα ως δραστικές ουσίες το αργότερο έως τις 31 Οκτωβρίου 2009.
   Έως την ημερομηνία αυτή, εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με τις δραστικές ουσίες που αναφέρονται στο παράρτημα, με εξαίρεση τους όρους του τμήματος Β της καταχώρισης που αφορά την εν λόγω δραστική ουσία και ότι οι κάτοχοι εγκρίσεων διαθέτουν ή έχουν πρόσβαση σε φακέλους που πληρούν τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει μια από τις δραστικές ουσίες οι οποίες αναφέρονται στο παράρτημα, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 30 Απριλίου 2009 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με τις δραστικές ουσίες που αναφέρονται στο παράρτημα. Με βάση την αξιολόγηση αυτή, προσδιορίζουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό τα κράτη μέλη:

               α)

               σε περίπτωση που ένα προϊόν περιέχει μία από τις δραστικές ουσίες οι οποίες αναφέρονται στο παράρτημα ως μόνη δραστική ουσία, τροποποιούν ή ανακαλούν, κατά περίπτωση, την έγκριση έως τις 30 Απριλίου 2014 το αργότερο· ή

               β)

               σε περίπτωση που ένα προϊόν περιέχει μία από τις δραστικές ουσίες οι οποίες αναφέρονται στο παράρτημα ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση το αργότερο έως τις 30 Απριλίου 2014 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Μαΐου 2009.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 8 Δεκεμβρίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 230 της 19.8.1991, σ. 1.

      (2)  ΕΕ L 168 της 27.6.2002, σ. 14.

      (3)  ΕΕ L 379 της 24.12.2004, σ. 13.

      (4)  ΕΕ L 246 της 21.9.2007, σ. 19.

      (5)  ΕΕ L 366 της 15.12.1992, σ. 10.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί αναγνώρισης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «199

                        Bacillus thuringiensis subsp. aizawai

                     ΣΤΕΛΕΧΟΣ: ABTS-1857
                     Συλλογή καλλιέργειας: αριθ. SD-1372,
                     ΣΤΕΛΕΧΟΣ: GC-91
                     Συλλογή καλλιέργειας: αριθ. NCTC 11821

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την υλοποίηση των ενιαίων αρχών του παραρτήματος VI, πρέπει να λαμβάνονται υπόψη τα συμπεράσματα της επανεξέτασης που αναφέρονται στον Bacillus thuringiensis subsp. Aizawai ABTS-1857 (SANCO/1539/2008) και GC-91 (SANCO/1538/2008) και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     200

                        Bacillus thuringiensis subsp. israeliensis (ορότυπος H-14)
                     ΣΤΕΛΕΧΟΣ: AM65-52
                     Συλλογή καλλιέργειας: αριθ. ATCC-1276

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τον Bacillus thuringiensis subsp. israeliensis (ορότυπος H-14) AM65-52 (SANCO/1540/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     201

                        Bacillus thuringiensis subsp. kurstaki

                     ΣΤΕΛΕΧΟΣ: ABTS 351
                     Συλλογή καλλιέργειας: αριθ. ATCC SD-1275
                     ΣΤΕΛΕΧΟΣ: PB 54
                     Συλλογή καλλιέργειας: αριθ. CECT 7209
                     ΣΤΕΛΕΧΟΣ: SA 11
                     Συλλογή καλλιέργειας: αριθ. NRRL B-30790
                     ΣΤΕΛΕΧΟΣ: SA 12
                     Συλλογή καλλιέργειας: αριθ. NRRL B-30791
                     ΣΤΕΛΕΧΟΣ: EG 2348
                     Συλλογή καλλιέργειας: αριθ. NRRL B-18208

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τον Bacillus thuringiensis subsp. kurstaki ABTS 351 (SANCO/1541/2008), PB 54 (SANCO/1542/2008), SA 11, SA 12 και EG 2348 (SANCO/1543/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     202

                        Bacillus thuringiensis subsp. Tenebrionis

                     ΣΤΕΛΕΧΟΣ: NB 176 (TM 14 1)
                     Συλλογή καλλιέργειας: αριθ. SD-5428

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τον Bacillus thuringiensis subsp. tenebrionis NB 176 (SANCO/1545/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     203

                        Beauveria bassiana

                     ΣΤΕΛΕΧΟΣ: ATCC 74040
                     Συλλογή καλλιέργειας: αριθ. ATCC 74040
                     ΣΤΕΛΕΧΟΣ: GHA
                     Συλλογή καλλιέργειας: αριθ. ATCC 74250

                     Ουδέν

                     Μέγιστο επίπεδο beauvericin: 5 mg/kg

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την Beauveria bassiana ATCC 74040 (SANCO/1546/2008) και GHA (SANCO/1547/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     204

                        Cydia pomonella Granulovirus (CpGV)

                     Ουδέν

                     Μολυσματικοί μικροοργανισμοί (Bacillus cereus) < 1 × 106 CFU/g

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την Cydia pomonella Granulovirus (CpGV) (SANCO/1548/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     205

                        Lecanicillium muscarium

                     (πρώην Verticilium lecanii)
                     ΣΤΕΛΕΧΟΣ: Ve 6
                     Συλλογή καλλιέργειας: αριθ. CABI (=IMI) 268317, CBS 102071, ARSEF 5128

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το Lecanicillium muscarium (πρώην Verticilium lecanii) Ve 6 (SANCO/1861/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     206

                        Metarhizium anisopliae var. anisopliae

                     (πρώην Metarhizium anisopliae)
                     ΣΤΕΛΕΧΟΣ: BIPESCO 5/F52
                     Συλλογή καλλιέργειας: αριθ. M.a. 43· αριθ. 275-86 (ακρωνύμια V275 ή KVL 275)· αριθ. KVL 99-112 (Ma 275 ή V 275)· αριθ. DSM 3884· αριθ. ATCC 90448· αριθ. ARSEF 1095

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο και ακαρεοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το Metarhizium anisopliae var. anisopliae (πρώην Metarhizium anisopliae) BIPESCO 5 και F52 (SANCO/1862/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     207

                        Phlebiopsis gigantea

                     ΣΤΕΛΕΧΟΣ: VRA 1835
                     Συλλογή καλλιέργειας: αριθ. ATCC 90304
                     ΣΤΕΛΕΧΟΣ: VRA 1984
                     Συλλογή καλλιέργειας: αριθ. DSM 16201
                     ΣΤΕΛΕΧΟΣ: VRA 1985
                     Συλλογή καλλιέργειας: αριθ. DSM 16202
                     ΣΤΕΛΕΧΟΣ: VRA 1986
                     Συλλογή καλλιέργειας: αριθ. DSM 16203
                     ΣΤΕΛΕΧΟΣ: FOC PG B20/5
                     Συλλογή καλλιέργειας: αριθ. IMI 390096
                     ΣΤΕΛΕΧΟΣ: FOC PG SP log 6
                     Συλλογή καλλιέργειας: αριθ. IMI 390097
                     ΣΤΕΛΕΧΟΣ: FOC PG SP log 5
                     Συλλογή καλλιέργειας: αριθ. IMI 390098
                     ΣΤΕΛΕΧΟΣ: FOC PG BU 3
                     Συλλογή καλλιέργειας: αριθ. IMI 390099
                     ΣΤΕΛΕΧΟΣ: FOC PG BU 4
                     Συλλογή καλλιέργειας: αριθ. IMI 390100
                     ΣΤΕΛΕΧΟΣ: FOC PG 410.3
                     Συλλογή καλλιέργειας: αριθ. IMI 390101
                     ΣΤΕΛΕΧΟΣ: FOC PG 97/1062/116/1.1
                     Συλλογή καλλιέργειας: αριθ. IMI 390102
                     ΣΤΕΛΕΧΟΣ: FOC PG B22/SP1287/3.1
                     Συλλογή καλλιέργειας: αριθ. IMI 390103
                     ΣΤΕΛΕΧΟΣ: FOC PG SH 1
                     Συλλογή καλλιέργειας: αριθ. IMI 390104
                     ΣΤΕΛΕΧΟΣ: FOC PG B22/SP1190/3.2
                     Συλλογή καλλιέργειας: αριθ. IMI 390105

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την Phlebiopsis gigantea (SANCO/1863/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     208

                        Pythium oligandrum

                     ΣΤΕΛΕΧΟΣ: M1
                     Συλλογή καλλιέργειας: αριθ. ATCC 38472

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνο ως μυκητοκτόνο
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το Pythium oligandrum M1 (SANCO/1864/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     209

                        Streptomyces K61 (πρώην S. griseoviridis)
                     ΣΤΕΛΕΧΟΣ: K61
                     Συλλογή καλλιέργειας: αριθ. DSM 7206

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την Streptomyces (πρώην Streptomyces griseoviridis) K61 (SANCO/1865/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     210

                        Trichoderma atroviride

                     (πρώην T. harzianum)
                     ΣΤΕΛΕΧΟΣ: IMI 206040
                     Συλλογή καλλιέργειας: αριθ. IMI 206040, ATCC 20476
                     ΣΤΕΛΕΧΟΣ: T11
                     Συλλογή καλλιέργειας: αριθ.
                     ισπανικού τύπου συλλογή καλλιέργειας CECT 20498, ταυτόσημη με IMI 352941

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τα Trichoderma atroviride (πρώην T. harzianum) IMI 206040 (SANCO/1866/2008) και T-11 (SANCO/1841/2008) αντιστοίχως, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     211

                        Trichoderma polysporum

                     ΣΤΕΛΕΧΟΣ: Trichoderma polysporum IMI 206039
                     Συλλογή καλλιέργειας: αριθ. IMI 206039, ATCC 20475

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τα Trichoderma polysporum IMI 206039 (SANCO/1867/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     212

                        Trichoderma harzianum Rifai
                     ΣΤΕΛΕΧΟΣ:

                        Trichoderma harzianum T-22
                     Συλλογή καλλιέργειας: αριθ. ATCC 20847
                     ΣΤΕΛΕΧΟΣ: Trichoderma harzianum ITEM 908
                     Συλλογή καλλιέργειας: αριθ. CBS 118749

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τα Trichoderma harzianum T-22 (SANCO/1839/2008) και ITEM 908 (SANCO/1840/208) αντιστοίχως, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     213

                        Trichoderma asperellum

                     (πρώην T. harzianum)
                     ΣΤΕΛΕΧΟΣ: ICC012
                     Συλλογή καλλιέργειας: αριθ. CABI CC IMI 392716
                     ΣΤΕΛΕΧΟΣ: Trichoderma asperellum

                     (πρώην T. viride T25) T11
                     Συλλογή καλλιέργειας: αριθ. CECT 20178
                     ΣΤΕΛΕΧΟΣ: Trichoderma asperellum

                     (πρώην T. viride TV1) TV1
                     Συλλογή καλλιέργειας: αριθ. MUCL 43093

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τα Trichoderma asperellum πρώην T. harzianum) ICC012 (SANCO/1842/2008) και Trichoderma asperellum (πρώην T. viride T25 και TV1) T11 και TV1 (SANCO/1868/2008) αντιστοίχως, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     214

                        Trichoderma gamsii (πρώην T. viride)
                     ΣΤΕΛΕΧΟΣ:
                     ICC080
                     Συλλογή καλλιέργειας: αριθ. IMI CC, αριθ. 392151 CABI

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τα Trichoderma viride (SANCO/1868/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.

                     215

                        Verticillium albo-atrum

                     (πρώην Verticillium dahliae)
                     ΣΤΕΛΕΧΟΣ: Verticillium albo-atrum isolate WCS850
                     Συλλογή καλλιέργειας: αριθ. CBS 276.92

                     Ουδέν

                     Δεν περιέχει σχετικές προσμείξεις

                     1η Μαΐου 2009

                     30 Απριλίου 2019

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το Verticillium albo-atrum (πρώην Verticillium dahliae) WCS850 (SANCO/1870/2008), και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης περιλαμβάνουν, κατά περίπτωση, κατάλληλα μέτρα μετριασμού του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.